b"\n_START_ARTICLE_\nProsek, Italija\n_START_SECTION_\nIzvor krajevnega imena\n_START_PARAGRAPH_\nOb\xc4\x8dnoimenski pomen nare\xc4\x8dne slovenske besede prosek je 'preseka', to je del gozda s posekanim drevjem v ozkem pasu. Iz italijanskega krajevnega imena Pros\xc3\xa9cco, prevzetega iz slovenskega, je nastalo ime vina pros\xc3\xa9cco, iz katerega je prevzeto slovensko ime prosekar. V starih listinah se kraj omenja leta 1308 kot Prossecho, 1371 Prosec, 1421 Prossegk in 1494 Proseck."